ORDE do 4 de setembro de 2007 pola que se resolve a do 15 de maio de 2007 de convocatoria do Programa de promoción da intensificación da actividade investigadora no sistema universitario de Galicia para o curso académico 2006-2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/09/2007

A Orde do 15 de maio de 2007 (DOG do 21 de maio) modificaba a Orde do 26 de decembro de 2005, pola que se establecen as bases reguladoras do Programa de promoción da intensificación da actividade investigadora no sistema universitario de Galicia, e convocaba para o curso académico 2006-2007 20 axudas á intensificación da actividade investigadora no sistema universitario de Galicia.
Na súa virtude, de acordo co establecido no artigo 7 da orde de convocatoria, e atendendo ao informe-proposta elevado pola comisión avaliadora a través da Dirección Xeral de Promoción Científica e Tecnolóxica do Sistema Universitario de Galicia, esta consellería
RESOLVE:
Primeiro.-Concederlles axudas ás universidades galegas que a continuación se relacionan para a intensificación dos profesores-investigadores indicados e na contía que se indica en cada caso:
Ver referencia pdf "17700D002P009.PDF"
Segundo.-En cumprimento do artigo 8 da orde de bases do 26 de decembro de 2005, as solicitudes non incluídas na resolución de concesión entenderanse denegadas ou desestimadas e publicaranse na páxina web da Consellería de Educación e Ordenación Universitaria coa indicación expresa dos motivos de denegación, de conformidade co artigo 54 da Lei 30/1992, do 26 de novembro, de réxime xurídico das administracións públicas e do procedemento administrativo común.
Terceiro.-O período de intensificación corresponde a cursos académicos completos, entendendo por tal o período que transcorre desde o 1 de outubro ata o 30 de setembro do ano seguinte.
Cuarto.-De acordo co estipulado no artigo 9 da orde de convocatoria, a consellería fará as achegas ás universidades, que actúan como entidades colaboradoras, anualmente. Para levar a cabo o recollido nos artigos 4 e 6 da Orde do 26 de decembro de 2005, pola que se establecen as bases do Programa de promoción da intensificación da actividade investigadora no sistema universitario de Galicia, utilizarase o convenio de colaboración asinado o 3 de marzo de 2005, entre a Consellería de Educación e Ordenación Universitaria e as universidades de Santiago de Compostela, A Coruña e Vigo para a designación das ditas universidades como entidades colaboradoras nas convocatorias de bolsas e axudas ao profesorado e alumnado universitario.
Para poder proceder ao libramento dos fondos será preciso que a universidade correspondente expida, na data límite do 31 de outubro do exercicio correspondente á anualidade de que se trate, a certificación expresiva da realización do gasto, que se referirá ao curso académico, isto é, ao período comprendido entre o 1 de outubro e o 30 de setembro.
Quinto.-O incumprimento por parte dos beneficiarios de calquera das bases establecidas na orde da convocatoria suporá a perda do dereito a percibir a axuda correspondente.
Sexto.-Contra esta resolución, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria no prazo dun mes a partir do día seguinte ao da publicación da resolución no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia.
Disposición derradeira
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 4 de setembro de 2007.
Laura Sánchez Piñón
Conselleira de Educación e Ordenación Universitaria